PATVIRTINTA

Visagino vaikų lopšelio-darželio „Auksinis raktelis“

direktoriaus 2023-09-01 įsakymu Nr. U-224

**VISAGINO VAIKŲ LOPŠELIO-DARŽELIO „AUKSINIS RAKTELIS“**

**PRIEŠMOKYKLINIO UGDYMO PLANAS**

**2023– 2024 UGDYMO METAMS**

**I SKYRIUS**

**BENDROSIOS NUOSTATOS**

1. Visagino vaikų ikimokyklinio ugdymo mokyklos „Auksinis raktelis“ (toliau–Mokyklos) priešmokyklinio ugdymo planas – įstaigos veiklos programos dalis.

2. 2023-2024 mokslo metų mokyklos priešmokyklinio ugdymo planas reglamentuoja priešmokyklinio amžiaus ugdytinių ugdymo įgyvendinimą įstaigoje 2023-2024 mokslo metais.

3. Priešmokyklinio ugdymo planas parengtas vadovaujantis Priešmokyklinio ugdymo organizavimo tvarkos aprašu, patvirtintu LR švietimo ir mokslo ministro 2016 m. liepos 22 d. įsakymu V-674 „Dėl švietimo ir mokslo ministro 2013 m. lapkričio 21 d. įsakymo Nr. V-1106 „Dėl priešmokyklinio ugdymo tvarkos aprašo patvirtinimo“ pakeitimo“, „Atnaujinta priešmokyklinio ugdymo ir ugdymosi programa“, patvirtinta LR švietimo mokslo ir sporto ministro 2022 m. rugsėjo 1 d., Priešmokyklinio ugdymo turinio įgyvendinimo metodinėmis rekomendacijomis. Priešmokyklinio ugdymo planas atitinka Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 patvirtintą „Lietuvos higienos norma HN 75:2010, vykdanti ikimokyklinio ir/ar priešmokyklinio ugdymo programą, bendrieji sveikatos saugos reikalavimai“ ir Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93 patvirtintą ir išdėstytą naują redakciją Lietuvos higienos norma HN: 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“.

4. Ugdymo turinys įgyvendinamas, vadovaujantis Atnaujinta priešmokyklinio ugdymo programa, Priešmokyklinio ugdymo tvarkos aprašu, Lietuvos Respublikos švietimo įstatymu, kitais teisės aktais, Visagino vaikų ikimokyklinio ugdymo mokyklos „Auksinis raktelis“ strateginiais tikslais, bendruomenės poreikiais ir turimais ištekliais.

**II SKYRIUS**

**2022-2023 MOKSLO METŲ PLANO ĮGYVENDINIMO ANALIZĖ**

5.2022-2023 mokslo metais priešmokyklinėse grupėse ugdėsi 50vaikai. 26 vaikai iš lietuvių šeimų, 5 vaikai iš mišrių šeimų, kuriose bendraujama rusų, lenkų, lietuvių kalbomis, 19 vaikų iš rusakalbių šeimų. Logopedo pagalbos reikėjo 16 vaikų, psichologo, specialiojo, socialinio pedagogo pagalbos reikėjo 3 vaikams.

Vaikai savarankiškai išmoko atlikti savitarnos, savitvarkos veiksmus, saugoti savo sveikatą. Dalyvaudami projektinėje veikloje vaikai daug sužinojo apie gimtąjį kraštą išmoko kaip elgtis kelyje, gatvėje, prie vandens telkinių, su nepažįstamais žmonėmis ir gyvūnais. Priešmokyklinukai smalsūs, domisi viskuo, kas vyksta aplinkui, noriai stebi, bando, samprotauja. Aktyviai dalyvavo mokykloje organizuotuose renginiuose, šventėse.

Vaikai geranoriškai ir pagarbiai bendrauja ir bendradarbiauja su bendraamžiais ir suaugusiais. Priešmokyklinukai aktyviai įsijungdavo į judriąją veiklą. Kūno kultūros valandėlių metu žaidė futbolą, trikrepšį, judrius žaidimus, estafetes. Dauguma vaikų lankė papildomo ugdymo būrelius.

Vaikai daug pasakoja, drąsiai išsako savo nuomonę, patys siūlo įvairią veiklą. Išmoko daug eilėraščių, dainelių. Ugdytiniai labai susidomėję skaitymu. Dauguma vaikų savarankiškai pradėjo skaityti, likusieji vaikai pažįsta visas raides. Vaikai išmoko skaičiuoti iki 20 ir daugiau, supranta ir atlieka sudėties ir atimties veiksmus. Rusakalbiai pradėjo kalbėti lietuviškai, nors ne visada taisyklingai. Visi vaikai pagal pasiekimų vertinimą įgijo mokyklinę brandą.

Pagal tėvų apklausos duomenis vaikai lankys šias mokyklas: „Verdenės“ gimnaziją –38 vaikai, „Gerosios vilties“ progimnazija –7 vaikai, Žiburio pagrindinę mokyklą –4 vaikai. Vienas vaikas išvyko į kitą miestą.

**II SKYRIUS**

**TIKSLAI IR UŽDAVINIAI**

**Prioritetai:**

Savarankiško, sveiką gyvenseną pripažįstančio vaiko ugdymas skiepijant jam meilę gimtajam kraštui ir lietuvių kalbos puoselėjimui.

**Tikslas:**

Atsižvelgiant į kiekvieno vaiko patirtį, galias, ugdymo poreikius, vadovaujantis humanistinėmis, demokratinėmis vertybėmis, užtikrinti palankias asmenybės raidos ir ugdymo sąlygas, padėti pasirengti sėkmingai pradėti mokytis mokykloje.

**Uždaviniai:**

1. Atpažinti kiekvieno vaiko ugdymo poreikius, kylančius iš asmenybės raidos tarpsnio, individualių raidos ypatumų, prigimtinių gebėjimų visumos ir sociokultūrinės aplinkos;

2. į vaiką ir jo vertybių ugdymą orientuotame, integraliame ugdymo procese tikslingai taikyti vaiko ir mokytojo sąveika grindžiamus mokymo(si) metodus, priemones;

3. organizuoti ugdymą derinant kryptingą mokytojo ir spontanišką vaiko veiklą, taikant patirtinio mokymo(si) metodus (projektus, tyrinėjimus, eksperimentavimą, pažintines išvykas, diskusijas ir kt.), pripažįstant žaidimą ir kasdienį vaiko gyvenimą grupėje kaip neatsiejamą ugdymo dalį;

4. sukurti 5–6 m. amžiaus vaikų ugdymui pritaikytą ir mokymąsi stimuliuojančią aplinką;

5. siekiant užtikrinti kiekvieno vaiko mokymosi sėkmę, sudaryti galimybę vaikams skirtingais būdais pademonstruoti pasiekimus bei daromą pažangą ir juos sistemingai fiksuoti, dokumentuoti, analizuoti, vertinti ir aptarti su tėvais (globėjais) ir kitais su vaiko ugdymu susijusiais asmenimis;

6. kurti ir plėtoti pasitikėjimu ir pagarba, aktyvia partneryste grindžiamą tikslingą bendradarbiavimą su tėvais (globėjais), švietimo pagalbos specialistais, pradinio ugdymo mokytojais ir kitais švietimo paslaugų tiekėjais.

**III SKYRIUS**

**PRIEŠMOKYKLINIO UGDYMO PLANO RENGIMAS**

6. Mokykla rengdama ugdymo planą priešmokyklinio ugdymo programai įgyvendinti vadovaujasi „Priešmokyklinio ugdymo turinio įgyvendinimometodinėmisrekomendacijomis“.

7. Mokyklos priešmokyklinio ugdymo planą (toliau – Ugdymo planas) rengia darbo grupė, sudaryta mokyklos direktoriaus įsakymu.

8. Ugdymo plano projektą direktorius aptaria mokytojų tarybos posėdyje, derina jį su mokyklos taryba ir tvirtina iki rugsėjo 1 d.

9. Priešmokyklinio ugdymo planas tvirtinamas direktoriaus įsakymu.

**IV SKYRIUS**

**PRIEŠMOKYKLINIO UGDYMO PLANO ĮGYVENDINIMAS**

10. Ugdymo procesas organizuojamas vadovaujantis Priešmokyklinio ugdymo Bendrąja programa, Visagino savivaldybės Priešmokyklinių grupių darbo organizavimo modelių Visagino ikimokyklinio ugdymo įstaigose aprašu (Visagino savivaldybės tarybos 2016 m. birželio 30 d. sprendimas Nr. TS-127). Priešmokyklinio ugdymo Atnaujinta programa įgyvendinama rengiant grupių ugdomosios veiklos planus metams, teminius planus savaitei, naudojant integruotą mokymosi priemonių komplektą „Noriu į mokyklą“, parengtą pagal naują priešmokyklinio ugdymo programą.

11. Priešmokyklinės grupės darbas organizuojamas pagal pirmą modelį. Priešmokyklinėje ugdymo grupėje veiklos trukmė – 10.30 val. per dieną nuo 7.00 val. iki 17.30 val. Grupėje sudaromos sąlygos vaiko poilsiui ir jo maitinimui. Grupėje dirba 1.5 etato priešmokyklinio ugdymo mokytojai ir auklėtojo padėjėjas (1 etatas). Mokytojai dirba pagal direktoriaus patvirtintą darbo grafiką. Vaikui pagal poreikį teikiama švietimo pagalbos specialistų pagalba. Vaikų skaičius grupėse: „Obuoliukai“ – 18 vaikų, „Smalsučiai“ – 19 vaikų, „Voveriukai“ – 1 vaikas.

12. Priešmokyklinio ugdymo mokytojas, grupės mokytojas planuodami grupės ugdomąją veiklą, individualizuoja ugdymo tikslus, uždavinius ir turinį, atsižvelgia į grupės specifiką ir individualius vaikų poreikius, į ugdymo organizavimo modelį, į mokyklos ir regiono ypatumus. Ugdymo turinys planuojamas vieneriems mokslo metams. Per 3 savaites nuo programos įgyvendinimo pradžios parengia ugdomosios veiklos ilgalaikį ugdymo planą pagal patvirtintą priešmokyklinio ugdymo modelį. Ugdymo planą tvirtina mokyklos direktorius. Projektai, teminiai planai rengiami savaitei.

13. Mokslo metų pradžia 2023-09-01, pabaiga 2024-05-31. Vaikas ugdomas 5 dienas per savaitę. Ugdymo proceso trukmė – 32 savaitės (640 valandų arba 4 val. per dieną, 20 val. per savaitę).Nepriklausomai nuo Modelio, priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką. Į priešmokyklinio ugdymo turinį integruojama:

13.1. Tarptautinė ankstyvosios prevencijos programa „Zipio draugai“;

13.2. Socialinių ir emocinių kompetencijų ugdymo programa LIONS QUEST „Laikas kartu“.

13.3.„Alkoholio, tabako ir kitų psichiką veikiančių medžiagų vartojimo prevencijos programa“;

13.4. Ikimokyklinio ugdymo įstaigų asociacijos „Sveikatos želmenėliai“, RIUKKPA, „Sveika mokykla“ planai ir individuali sveikos gyvensenos programa „Sveikatos raktelis“.

13.5. Patyčių prevencijos ir intervencijos įgyvendinimas.

14. Siūlomos papildomos veiklos:

14.1. ritminių šokių būrelis „Tvistas“;

14.2. etnografinis būrelis „Seklytėlė“.

14.3. sporto būrelis „Futboliukas “.

15. Priešmokyklinės grupės vaikams skiriamos atostogos:

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens atostogos | 2023 m. spalio 30 d. | 2023m.lapkričio 3 d. |
| Žiemos (Kalėdų) atostogos | 2023 m. gruodžio 27 d | 2024 m. sausio 5 d. |
| Žiemos atostogos | 2024 m. vasario 19 d. | 2024 m. vasario 23 d. |
| Pavasario (Velykų) atostogos | 2024 m. balandžio 2 d. | 2024m. balandžio 5 d |
| Vasaros atostogos | 2024 m. birželio1 d. | 2024 rugpjūčio 31 d. |

16. Paskelbus ekstremalią situaciją, keliančią pavojų vaiko gyvybei ar sveikatai, nustačius ypatingą epideminę situaciją dėl staigaus ir nepaprastai didelio užkrečiamųjų ligų išplitimo ugdymas vyksta nuotoliniu būdu, taip pat oro temperatūrai esant 20 C laipsnių šalčio ar žemesnei priešmokyklinio amžiaus vaikai gali neatvykti į ugdymo įstaigą. Šios dienos įskaičiuojamos į mokymosi dienų skaičių.

17. Vaiko pasiekimai ir pažanga vertinami vadovaujantis Priešmokyklinio ugdymo Bendrąja programa. Vaiko pažangą ir pasiekimus pagal pirmą ir antrą modelius vertina priešmokyklinio ugdymo mokytojas, aptardamas individualiai su vaiko tėvais/globėjais ne rečiau kaip du kartus per metus.

18. Vaiko pasiekimai fiksuojami Vaiko pasiekimų apraše. Įvertinimas atliekamas du kartus per metus. Per 4 savaites nuo programos pradžios priešmokyklinio ugdymo pedagogas atlieka vaiko pirminį pasiekimų vertinimą ir jį aptaria su vaiko tėvais/globėjais. Įgyvendinus programą atliekamas galutinis vaiko pasiekimų įvertinimas ir pateikiamas mokyklai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą. Rekomendacija, parengta pagal Tvarkos aprašo priede pateiktą formą. Rekomendacija turi būti pasirašyta priešmokyklinio ugdymo pedagogo ir patvirtinta mokyklos direktoriaus.

**V SKYRIUS**

**SPECIALIŲJŲ POREIKIŲ VAIKŲ UGDYMO ORGANIZAVIMAS, SPECIALIOSIOS PAGALBOS TEIKIMAS, VAIKO UGDYMO(SI) PASIEKIMŲ VERTINIMAS**

19. Specialiųjų ugdymo(si) poreikių turinčiam vaikui priešmokyklinio ugdymo bendrąją programą pritaiko grupėje dirbantis priešmokyklinio ugdymo mokytojoms, atsižvelgdamas į vaiko poreikius, mokyklos Vaiko Gerovės komisijos, švietimo pagalbos specialistų rekomendacijas.

20. Vaikui, turinčiam specialiųjų ugdymo(si) poreikių, patyrusiam smurtą, skurdą, seksualinę prievartą, sudaroma individuali ugdymo programa.

21.Vaikui turinčiam kalbėjimo ir kalbos sutrikimų, organizuojamos pratybos pagal parengtą logopedo individualią kalbos ugdymo programą.

22. Vaiko, turinčio specialiųjų ugdymo(si) poreikių, pasiekimus vertina priešmokyklinio ugdymo pedagogas kartu su specialistu, individualiai dirbusiu su vaiku, kartu su Mokyklos vaiko Gerovės komisija, aptaria su tėvais ir parengia Rekomendaciją, skirtą mokyklai, vykdančiai pradinio ugdymo programą

**VI SKYRIUS**

**BAIGIAMOSIOS NUOSTATOS**

23. Priešmokyklinio ugdymo programa finansuojama iš valstybės biudžeto, vadovaujantis Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės 2018 m. liepos 11 d. nutarimu Nr. 679 ir Visagino savivaldybės biudžeto lėšomis.

24. Už priešmokyklinio ugdymo organizavimą ir programos įgyvendinimą atsako mokyklos direktorius, direktoriaus pavaduotojas ugdymui ir priešmokyklinio ugdymo mokytojas.

\_\_\_\_\_\_\_\_\_\_\_\_\_\_\_\_\_\_\_

APTARTA SUDERINTA

2023-08-29 2023-08-29

Mokytojų tarybos posėdyje Mokyklos tarybos posėdyje

Protokolas Nr.13-3 Protokolas Nr.45-2